**Deolinda** é un grupo de música popular portuguesa (MPP), inspirado no fado e nas súas orixes tradicionais.

Traxectoria
-----------

O proxecto musical xurdiu en 2006, cando os irmáns Pedro da Silva Martins e Luís José Martins (ex-Bicho de 7 Cabeças) convidaron a súa curmá, Ana Bacalhau, entón vocalista dos Lupanar, para cantar catro cancións que escribiran. Entón, decatáronse de que a voz de Ana se adecuaba á perfección ás rimas e melodías que crearan, e convidaron tamén a José Pedro Leitão, contrabaixista dos Lupanar (actual marido de Ana Bacalhau), para se xuntar a eles tres, nacendo así os Deolinda.

O tema "Contado Ninguém Acredita" foi incluído na compilación *Novos Talentos* de 2007, lanzado por FNAC.

O 21 de abril de 2008 , lanzaron o primeiro disco, *Canção ao Lado*. Desde entón, a finais de outubro de 2008, chegaron á súa posición máis alta, o 3º lugar do Top Oficial da AFP, a táboa semanal dos 30 álbums máis vendidos en Portugal.

En outubro de 2008 , o disco *Canção ao Lado* acadou o "disco de ouro". En decembro de 2008 , acadou o "disco de platino" e durante o ano 2009, acadou o galardón de dobre-platino, correspondente á venda de máis de 40 mil unidades.

O 2 de marzo de 2009, a editora World Connection lanzou o disco *Canção ao Lado* ao mercado europeo. En abril de 2009, entrou directamente no 8º lugar da táboa de vendas discográficas *World Music Charts Europe* e en maio subiu ao 4º lugar desa mesma táboa.

En abril de 2009, o grupo iniciou a súa primeira xira europea. Actuaron en diversos países, entre eles os Países Baixos, Alemaña e Suíza, regresando a Portugal para diversos concertos en cidades como Porto, Braga e Barcelos.[]

O álbum *Canção ao Lado* ficou en 10º lugar nas preferencias dos ouvintes da radio Antena 3, nunha votación levada a cabo en abril de 2009, na cal se preguntaba cal sería o mellor álbum de música portuguesa editado entre 1994 e 2009, tendo como base unha lista de 100 álbums lanzados nese período.

O 23 de abril de 2010 a banda estreou un novo álbum (*Dois Selos e Um Carimbo*) que tivo como *single* de presentación "Um Contra o Outro". Este álbum entrou directamente no nº 1 do top de vendas portugués e recibiu o galardón de platino en novembro de 2010..

O tema "Parva que Sou", estreada nos catro concertos feitos nos Coliseos de Lisboa e Porto, en xaneiro de 2011, foi inmediatamente considerada un himno dunha xeración. 

O 21 de novembro de 2011 estréase o seu primeiro DVD, *Deolinda ao Vivo no Coliseu dos Recreios*.

O 12 de maio de 2012, o diario británico *The Times* publica unha crítica ao concerto dos Deolinda en Londres onde os considera "unha das grandes bandas de Europa". 

O álbum *Canção ao Lado* é galardoado co cuádruplo disco de platin, correspondente a 80 000 unidades vendidas e o disco *Dous Selos e Un Carimbo* obtivo dous discos de platino (40 000 unidades) en novembro de 2012. 

O 18 de marzo de 2013 lanzaron o terceiro álbum de orixinais *Mundo Pequenino* que na primeira semana de vendas se converteu en disco de ouro.

En maio actúan nos coliseos de Lisboa e Porto , enchendo os recintos: "*... caso raro que son os Deolinda: un grupo capaz de producir nos contextos máis intimistas e nos espazos máis amplos; un cuarteto suficientemente elástica e xeneroso para crecer ata as dez persoas en escenario sen perder a cara, unha banda, en fin, que nos gusta de ter por preto e que temos a sorte de chamar "nosa"* ".

O 25 de xullo de 2013 actuaron por primeira vez no Brasil, recibindo excelentes críticas da prensa brasileira.

O blog brasileiro de música Pergunte ao Pop considerou o álbum "Mundo Pequenino" o mellor disco internacional de 2013 en decembro.

En novembro de 2017 anunciaron un descanso indefinido.

Membros
-------

* Ana Bacalhau (voz) (2006-actualidade)
* Luís José Martins (guitarra clásica, ukelele, cavaquiño, guitalele, viola braguesa e voz) (2006-actualidade)
* Pedro da Silva Martins (composición, letrista, guitarra clásica e voz) (2006-actualidade)
* José Pedro Leitão (contrabaixo e voz) (2006-actualidade)

Discografía
-----------

### Álbums de estudio

* *Canção ao Lado* (2008)  (CD, iPlay / World Connection)
* *Dois Selos e Um Carimbo* (2010) (EMI Music Portugal)
* *Mundo Pequenino* (2013)
* *Outras Histórias* (Universal Music / Sons em trânsito) (2016)

### Álbum en directo

* *Deolinda ao Vivo no Coliseu dos Recreios* (2011) (DVD, Sons em Trânsito)

### Colaboracións

* *Novos Talentos* (2007)  co tema "Contado Ninguém Acredita"
* *Feitiço de Amor - Banda Sonora* (2008)  co tema "Fado Toninho"
* *Fado Sempre! Ontem, Hoje e Amanhã!* (2008)  co tema "Fado Toninho"
* *Elas, as Melhores Vozes Femininas Portuguesas* (2009)  co tema "Clandestino"
* *Beginners Guide To Fado* (2010)  co tema "Clandestino"
* *Remédio Santo - Banda Sonora* (2011) co tema "Passou Por Mim e Sorriu"
* *Sol de Inverno - Banda Sonora* (2013) co tema "Seja Agora"
* *Cave de Nuno Markl* (2016) coa presentación do novo álbum "Outras Histórias"

Premios
-------

En 2009, venceron na categoría de "Mellor Revelación do Ano" da XIV Gala dos Globos de Ouro portugueses o día 17 de maio.

Na mesma gala tamén estaban nomeados na categoría de "Mellor Grupo" (como un dos catro mellores grupos portugueses con discos lanzados en 2008).

"Canção ao Lado", o primeiro álbum dos Deolinda, foi considerado polo *Sunday Times* o terceiro mellor disco do ano de World Music.

"Ana Bacalhau e os seus compañeiros mesturan o sentimento do fado coa sensibilidade do pop, cos ollos postos no cotián lisboeta. As cancións son belísimas", pode lerse na edición do 6 de decembro da publicación británica.

Os Deolinda saíron nomeados como unha das revelacións do ano na revista Songlines

Gañaron o premio "Best Newcomer", atribuído pola prestixiosa revista inglesa Songlines, en abril de 2010.

Tamén en 2010, o seu segundo álbum, "Dois Selos e Um Carimbo" foi considerado un dos 10 mellores álbums de World Music, polo *Sunday Times* e o *Miami Herald* aconsellouno como unha das 10 mellores compras da música latina.

O seu concerto en Nova York recibiu unha crítica positiva no prestixioso *Huffington Post*.

En maio de 2011, gañaron o Globo de Ouro na categoría de mellor grupo.

En novembro de 2011, recibiron o Premio Amália Rodrigues na categoría de "Música Popular".

En marzo de 2013, foron distinguidos co premio José Afonso polo disco *Dois Selos e Um Carimbo*.

En maio de 2014, gañaron o 3º Globo de Ouro da súa carreira, na categoría de mellor grupo.

En novembro de 2014, a Revista Blitz, na celebración dos seus 30 anos, elixiu o disco *Canção ao Lado* o cuarto mellor dos últimos 30 anos da música portuguesa.

Galería
-------

* Deolinda ao vivo no Chiado en 2010, presentando o álbum Dois Selos e Um CarimboDeolinda ao vivo no Chiado en 2010, presentando o álbum Dois Selos e Um Carimbo
* Ana BacalhauAna Bacalhau
* Deolinda ao vivo en Oeiras (Portugal)Deolinda ao vivo en Oeiras (Portugal)
* Pedro da Silva Martins no concerto de Deolinda, en AmsterdmPedro da Silva Martins no concerto de Deolinda, en Amsterdm
* Luís José Martins e Zé Pedro Leitão no concerto de Deolinda, en AmsterdamLuís José Martins e Zé Pedro Leitão no concerto de Deolinda, en Amsterdam

Notas
-----

1. 1 2  Deolinda (Portugal) e Lura (Cabo Verde) entram directamente para Top20 da World Music Charts Europe Acesso a 12 de Junho de 2010
2. ↑  Associação Fonográfica Portuguesa  Arquivado 2011-12-23 en Wayback Machine.
3. ↑  Deolinda esgotam Aula Magna Arquivado 19 de outubro de 2008 en Wayback Machine. Acesso em 12 de Junho de 2010
4. ↑  Associação Fonográfica Portuguesa (2010). "Discos de Ouro e Platina". Arquivado dende o orixinal o 26 de novembro de 2011. Consultado o 19 de maio de 2009.
5. ↑  "Deolinda, Deolinda ao vivo, Os Deolinda ao vivo, Concertos". *Musica ao Vivo, Artistas, Grupos Musicais, Bandas* (en portugués). Arquivado dende o orixinal o 05 de decembro de 2018. Consultado o 05 de decembro de 2018.
6. ↑  "Charts - World Music Charts Europe". *www.wmce.de*. Consultado o 2018-12-16.
7. ↑  "Ant3na: O Melhor Álbum Nacional 1994-2009". Arquivado dende o orixinal o 27 de xullo de 2014. Consultado o 30 de xullo de 2011.
8. ↑  Deolinda estreiam Dois Selos e Um Carimbo Acesso em 12 de Junho de 2010
9. ↑  Novo disco dos Deolinda entra directamente para o primeiro lugar do Top Nacional de Vendas Arquivado 09 de xullo de 2010 en Wayback Machine. Acesso em 12 de Junho de 2010
10. ↑  "Geração à Rasca" (en portugués). 2018-01-13.
11. ↑  Welle (www.dw.com), Deutsche. "Trilha sonora da crise: Deolinda | DW | 26.02.2013". *DW.COM* (en portugués). Consultado o 2018-12-16.
12. ↑  "BLITZ – Deolinda são uma das "grandes bandas da Europa", diz jornal The Times". *Jornal blitz* (en portugués). Arquivado dende o orixinal o 16 de decembro de 2018. Consultado o 2018-12-16.
13. ↑  "BLITZ – Deolinda: Mundo Pequenino é Disco de Ouro, álbum anterior recebe prémio José Afonso". *Jornal blitz* (en portugués). Arquivado dende o orixinal o 16 de decembro de 2018. Consultado o 2018-12-16.
14. ↑  "BLITZ – Deolinda ao vivo no Coliseu dos Recreios, Lisboa [texto e fotogaleria]". *Jornal blitz* (en portugués). Arquivado dende o orixinal o 16 de decembro de 2018. Consultado o 2018-12-16.
15. ↑  "BLITZ – Deolinda brilham no Brasil: veja aqui o que a imprensa disse do primeiro concerto". *Jornal blitz* (en portugués). Arquivado dende o orixinal o 16 de decembro de 2018. Consultado o 2018-12-16.
16. ↑  "BLITZ – Deolinda e Samuel Úria em lista brasileira dos melhores discos de 2013". *Jornal blitz* (en portugués). Arquivado dende o orixinal o 16 de decembro de 2018. Consultado o 2018-12-16.
17. ↑  "Deolinda anunciam pausa na carreira". *newsletter.sonsemtransito.com*. Consultado o 2018-12-16.
18. ↑  "Deolinda nomeados por revista britânica" (en portugués). 22 de marzo de 2010. Arquivado dende o orixinal o 10 de xullo de 2012. Consultado o 8 de xullo de 2018.
19. ↑  "Deolinda vencem prémio José Afonso". *tvi24* (en portugués). 2013-03-19. Consultado o 2018-12-16.
20. ↑  "Deolinda recebem terceiro Globo de Ouro da sua carreira". *Caras*. Consultado o 2018-12-16.
21. ↑  "BLITZ – BLITZ 30 ANOS NAS BANCAS: UMA EDIÇÃO ESPECIAL PARA COLECIONAR". *Jornal blitz* (en portugués). Arquivado dende o orixinal o 16 de decembro de 2018. Consultado o 2018-12-16.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Deolinda*** |

### Ligazóns externas

* 
* 

|  |  |
| --- | --- |
| Control de autoridades | 
* Wd: Q1190135
* WorldCat
* VIAF: 264613940
* Discogs: 856753
* ISNI: 0000 0004 7068 1243
* MusicBrainz: ID
* Songkick: 1987311

 |